V období od 15.júna do 15.augusta 2010 bola v rámci prípravy a zabezpečenia letnej turistickej sezóny vykonaná inšpektormi Slovenskej obchodnej inšpekcie (ďalej len SOI) kontrolná akcia zameraná na overenie úrovne a vybavenosti ubytovacích zariadení.

Hlavným cieľom kontroly bolo preveriť zaradenie a označenie ubytovacích zariadení do  kategórií a tried v súvislosti s požiadavkami Vyhláška MH SR č. 277/2008 Z.z., ktorou sa ustanovujú klasifikačné znaky na ubytovacie zariadenia pri ich zaraďovaní do kategórií a tried (ďalej len vyhláška o kategorizácii) a zistiť súčasný stav kvality pohostinských a ubytovacích služieb v súlade s požiadavkami právnych predpisov, platných v oblasti ochrany spotrebiteľa.

Kontroly boli sústredené do rekreačných oblastí a centier turistického ruchu v regiónoch celého Slovenska. 

Súčasťou kontrolnej akcie bol aj monitoring bezbariérového prístupu  do ubytovacích zariadení a ich vybavenosť výťahmi. 

Kontrolované boli všetky kategórie ubytovacích zariadení a ich odbytové strediská, kde fyzické a právnické osoby poskytujú ubytovanie a s ním spojené služby na základe živnostenského oprávnenia. 

V sledovanom období bolo preverených celkom 442 ubytovacích zariadení a ich 343 pohostinských odbytových stredísk.

VÝSLEDKY KONTROLY

I. UBYTOVACIE ZARIADENIA

Kategorizácia ubytovacích zariadení 
 
Pri kontrole kategorizácie ubytovacích zariadení sa inšpektori SOI zamerali na plnenie všeobecných požiadaviek a klasifikačných znakov príslušnej kategórie a triedy, pričom vychádzali zo skutočného stavu, ktorý porovnávali s podmienkami záväzne stanovenými vyhláškou o kategorizácii. Súčasťou kontroly bolo aj zhodnotenie celkového rozsahu a úrovne poskytovaných služieb i z pohľadu dodržiavania zásad rovnakého zaobchádzania a prístupu ku všetkým klientom a dodržiavania zákazu viazania služieb pri ich poskytovaní.
 
Celkom bolo prekontrolovaných 442 ubytovacích zariadení v nasledujúcom členení:
hotel                                   130                                
garni hotel                            11
horský hotel                           3
kongresový hotel                   1
boutique hotel                        2
apartmánový hotel                 1
motel                                      3
botel                                        2                                                 
penzión                                186                                       
apartmánový dom                   2
turistická ubytovňa                 40 
chatová osada                              8
kemping                                     19
ubytovanie v súkromí – izba      27
ubytovanie v súkromí - objekt     7

Nedostatky v kategorizácii boli zistené v 254 prevádzkových jednotkách (ďalej len PJ) ubytovacieho charakteru, čo predstavuje 57,5 % z celkového počtu prekontrolovaných ubytovacích objektov.

Zároveň ako súčasť ubytovacích zariadení bolo prekontrolovaných 343 pohostinských odbytových stredísk, ktoré počas kontroly poskytovali stravovacie služby. Nedostatky boli zistené v 151 prípadoch, čo predstavuje 44,0  %.

Pozn. 
Ak pri jednotlivých kapitolách týkajúcich sa požiadaviek kategorizácie ubytovacích zariadení nespomíname konkrétne prípady s nedostatkami, tieto sú uvedené v príkladoch v prílohe informácie.

Percentuálny podiel PJ s nedostatkami podľa kategórií ubytovacích zariadení, zistený v rokoch 2002, 2003, 2005, 2006, 2007, 2009 a 2010: 

% PJ s nedostatkami
	
r.2002	
r.2003	
r.2005	
r.2006	
r.2007	
r.2009	
r.2010	
Hotel	52,0 %	45,0 %	59,6 %	56,7 %	51,4 %	  68,0 %	  63,8 %	
Garni hotel	- - -	- - - 	- - -	- - - 	- - -          	  16,7 %	  36,4 %	
Horský hotel	- - -	- - -	- - -	- - -	- - -	  50,0 %	100,0 %	
Wellness hotel	- - -	- - -	- - -	- - -	- - -	       0 %	    ––	
Boutique hotel	- - -	- - -	- - -	- - -	- - -	  66,7 %	  50,0 %	
Apatrmán. hotel	- - - 	- - -	- - -	- - -	- - -	  50,0 %	100,0 %	
Motel	- - -	- - -	- - -	- - -	- - -	  20,0 %	  33.3 %	
Botel	100,0 %	       0 % 	  50,0 %	 50,0 %	      0 %	  50,0 %	100,0 %	
Penzión	  52,9 %	  48,2 %	  55,0 %	 50,3 %	 48,1 %	  60,2 %	  60,8 %	
Apartmán. dom	- - - 	- - -	- - -	- - -	- - -	100,0 %	  50,0 %	
Turist. ubytovňa	  58,8 %	  41,7 %	  69,0 %	 58,8 %	 55,9 %	  73,1 %	  45,0 %	
Chatová osada	  45,5 %	  71,4 %	  66,7 %	 88,9 % 	 87,5 % 	  66,7 %	  75,5 %	
Kemping	  84,6 %	100,0 %	100,0 % 	 73,5 %	 69,2 %	  84,6 %	  42,1 %	
Ubyt.v súkr.- izba	  66,6 %	  33,3 % 	  58,3 %	 38,9 %	 50,0 %	  33,3 %	  29,6 %	
Ubyt.v súkr.- objekt	  42,9 %	100,0 %	       0 %	 66,7 %	      0 %	  40,0 %	  57,1 %	

Spolu
	
  54,6 %	
  48,3 %	
  58,9 %	
 50,4 %	
 52,1 %	
  63,8 %	
57,5 %	

Sumárny prehľad počtu PJ s nedostatkami a ich %-tuálny podiel podľa kategórií ubytovacích zariadení                                                                                                                                     
	Hotel	Garni hotel	Horský h.	Kongresový h.	Boutique h.	Apartmánový  h.	Motel	Botel	Penzión	Apartmánový dom	Turist. ubytovňa	Chatová osda	Kemping	Ubyt.v súkr.-izba	Ubyt.v súkr.-objek	Spolu	
Poč. 
prek
PJ	
130	
11	
3	
1	
2	
1	
3	
2	
186	
2	
40	
8	
19
	
27	
7	
442	
Poč 
PJ
s ne-dost	
83	
4	
3	
1	
1	
1	
1	
2	
113
	
1	
18	
6	
8	
8	
4	
254	
% PJ  
s ned.	
63,8	
36,4	
100	
100
	
50
	
100	
33,3
	
100
	
60,8	
50	
45	
75
	
42,1	
29,6	
57,1	
57,5	

Povinnosťou každého podnikateľa, poskytujúceho ubytovacie služby je, aby si v súlade s § 3 vyhlášky o kategorizácii zaradil ubytovacie zariadenie na základe dosiahnutých klasifikačných a fakultatívnych znakov do niektorej z kategórií a tried vymedzených vyhláškou. 
Kontrolou bolo zistené, že z celkového počtu 442 prekontrolovaných PJ si 19 podnikateľských subjektov svoje ubytovacie zariadenie nezaradilo vôbec do príslušnej kategórie, čo predstavuje  4,3 %. 
(Pre porovnanie r. 2002 - 7,4%; r. 2003 - 1,9%; r. 2005 - 2,3%, r. 2006  - 4,8%; r.2007 - 2,1%; r. 2009 – 2,4%).
Ako z porovnania vyplýva, i napriek tomu, že podnikatelia mali od účinnosti novej vyhlášky o kategorizácii, t.j. od 1.augusta 2008, takmer 2 roky na to, aby si svoje ubytovacie zariadenia dali do súladu s kritériami nového právneho predpisu, bol zistený bezmála dvojnásobný nárast nezaradených ubytovacích zariadení.
Jednalo sa o tieto subjekty:
Residence Harlequin, Šustekova, Bratislave 
Ubytovacie zariadenie Thermal Kesov, Poľný Kesov 
Ubytovacie zariadenie, Opatovce n/Nitrou  
Ubytovacie zariadenie, Bešeňová
Chata Lúč, Hrabovská dolina, Ružomberok
Ubytovacie zariadenie Permoník, Banská Štiavnica
Ubytovacie zariadenie Liečebný dom Neptún a Mária, kúpele Číž
Ubytovacie zariadenie Ubytovanie , Vígľaš - Pstruša
Ubytovacie zariadenie Zelený Dom, Kováčová 
Ubytovacie zariadenie Drevenica, Revíštské Podzámčie
Ubytovacie zariadenie Študentský domov AMU , Banská Bystrica
Ubytovacie zariadenie Ubytovňa, Zvolen
Ubytovacie zariadenie LD Rubín, Dudince
Ubytovacie zariadenie Ubytovňa Oliver, Teplý Vrch
Ubytovacie zariadenie Chata Mirka, Nemecká
Ubytovacie zariadenie Vila Golf, Sliač
Ubytovacie zariadenie LD Poľana, Brusno
Motorest Starý Mlyn, Iliášovce
Ubytovacie zariadenie Vila Ema, Tatranská Lomnica
Z celkového počtu 19 nezaradených ubytovacích zariadení si v priebehu kontroly v 5 PJ zodpovedný podnikateľ dodatočne zaradil ubytovacie zariadenie do kategórie a triedy, čím umožnil inšpektorom SOI, aby vykonali kontrolu tohto zariadenia a porovnali zistený skutkový stav s požiadavkami vyhlášky o kategorizácii.
V 12 prípadoch sa v ďalšej kontrole nepokračovalo, nakoľko podnikatelia si nezaradili  ubytovacie zariadenia ani počas kontroly. 

V 2 ubytovacích zariadeniach bola vykonaná aspoň kontrola všeobecných požiadaviek, vyplývajúcich z iných právnych predpisov, platných pre oblasť ochrany spotrebiteľa, s týmto výsledkom:
Motorest Starý Mlyn, Iliašovce - v areáli motorestu sa nachádza 6 chatiek, ktoré v čase kontroly boli  plne obsadené. Zariadenie nebolo vôbec zaradené do príslušnej kategórie a triedy a pri kontrole bol prítomný čašník, ktorý nebol kompetentný ubytovacie zariadenie zaradiť a zatriediť.V rámci vykonanej kontroly bol realizovaný kontrolný nákup, ktorého časť nebolo možné odsúhlasiť z dôvodu  chýbajúceho overeného určeného meradla. 
Vydaný doklad o kúpe z elektronickej registračnej pokladnice neobsahoval požadované náležitosti: obchodné meno a sídlo predávajúceho, adresu prevádzkarne, dátum predaja, množstvo a cenu za jednotlivé odpredané výrobky.
Kontrolou kuchynských priestorov inšpektori zistili nesprávne skladovanie v tom, že v mraziacom boxe boli v zmrazenom sklade skladované: zmrzlina, výsekové bravčové mäso a mäso bez označenia, bravčové kosti, kože neznámeho pôvodu, mrazená zelenina a polotovar – tvarohové knedlíčky. 
WC ženy a WC muži neboli v čase kontroly zabezpečené zariadením na sušenie rúk alebo hygienickým prostriedkom na utretie rúk – k dispozícii len textilný uterák  a zároveň chýbala uzatvárateľná nádoba ovládaná zošliapnutím.
Pre spotrebiteľov nebol na viditeľnom a dostupnom mieste k dispozícii reklamačný poriadok.
VILA  EMA, Tatranská Lomnica – kontrola vykonaná aj na podnet spotrebiteľa(/nevydávanie dokladov o kúpe, úroveň služieb a správanie sa personálu).
V čase kontroly bolo podľa vyjadrenia súkromného podnikateľa ubytovacie zariadenie plne obsadené. Toto nebolo pri vstupe označené príslušnou kategóriou a triedou a ani v čase kontroly prevádzkovateľ neurčil kategóriu a triedu ubytovacieho zariadenia. Kontrolovaná osoba neumožnila inšpektorom spísať inšpekčný záznam v priestoroch zariadenia – podľa vyjadrenia súkromného podnikateľa ide o súkromný pozemok, rodinný dom, a preto bol podnikateľ predvolaný na I-SOI pre Prešovský kraj, čo však neakceptoval. Ďalšiu výzvu dostaviť sa na I-SOI neprevzal. Pokiaľ majiteľ prevádzky nebude reagovať ani na poslednú výzvu a nedostaví sa k jednaniu, bude zo strany I-SOI pre Prešovský kraj začaté správne konanie za marenie výkonu kontroly.  

Plnenie požiadaviek charakteristiky jednotlivých druhov kategórií a tried ubytovacích zariadení, t.j. či PJ skutočne zodpovedá kritériám tej kategórie, do ktorej bola zaradená, bolo preverené vo všetkých kontrolovaných PJ, pričom bolo zistené, že 11 PJ bolo nesprávne zaradených, čo predstavuje 2,5 %. 
Z uvedeného počtu 11 PJ sa 1 PJ nachádzala v Bratislavskom kraji, 3 PJ v Trenčianskom kraji, 1 PJ v Banskobystrickom kraji, 1 PJ v Košickom a 5 PJ v Prešovskom kraji. 
Jednalo sa o chýbajúce pohostinské odbytové stredisko zabezpečujúce celodenné stravovanie hostí, nezabezpečenie predpísaného minimálneho počtu izieb, zvýšený počet lôžok na jednotlivých izbách, chýbajúca recepcia, chýbajúce osobné výťahy v hotelovej hale.

Povinnosť zaradenú PJ do príslušnej kategórie označiť triedou (počtom hviezdičiek) si nesplnilo 39 podnikateľov, čo predstavuje 8,8 %. 
Napr. penzión Maroli, Trnava; penzión Hubert, Dunajský Klatov; penzión K+, Štúrovo; penzión Batavya, Topoľčany; penzión Amarella, Nitra; hotel Carera, Rimavská Sobota; penzión ŠK Kremnička, Banská Bystrica; penzión Pod Margušom, Selce; penzión Zvolen, Zvolen; kemping Tornaľa; penzión Manín, Kostolec; penzión Thermal, Bojnice; penzión Vegas, Partizánske; ubytovanie v súkromí – izba, Opatovce n/Nitrou.
Nakoľko tieto ubytovacie zariadenia boli zaradené do kategórie, avšak nezatriedené do príslušnej triedy, inšpektori SOI vykonali hodnotenie plnenia klasifikačných znakov v zmysle vyhlášky o kategorizácii na požiadavky najnižšej triedy.

Požiadavky príslušnej triedy, do ktorej boli zatriedené, nespĺňalo 26 ubytovacích zariadení (5,9%). Jednalo sa napr. o nezabezpečenie dennej služby na recepcii v určenom  počte hodín,  chýbajúcu reštauráciu, nefunkčnú miestnosť na podávanie raňajok, nedostatočnú úroveň a vybavenosť ubytovacích a hygienických zariadení a taktiež nesplnenie predpísaného minimálneho rozsahu poskytovaných služieb podľa fakultatívnych znakov. 

Označenie prevádzkarne ostatnými údajmi v zmysle §15 ods.1 zákona č. 250/2007 Z.z. o ochrane spotrebiteľa v platnom znení (ďalej len zákon o ochrane spotrebiteľa) si nevykonalo 34 prevádzkovateľov, čo je 7,7%. Nedostatky spočívali v tom, že na vhodnom a trvale viditeľnom mieste chýbali všetky resp. časť požadovaných údajov, ako je obchodné meno firmy, jej sídlo, adresa podnikania, prevádzková doba určená pre spotrebiteľov, meno zodpovednej osoby za činnosť prevádzkarne, kategória, trieda.

Všeobecné požiadavky v zmysle vyhlášky neboli dodržané v 106 prípadoch ubytovacích zariadeniach, t.j. 24,0 % (pre porovnanie v r. 2002 – 33%, v r. 2003 – 30,7%, v r.2005 - 39,4%, v r. 2006 – 33,5%, v r.2007 – 30,5%, v r. 2009 – 34,5%).
Ako z porovnania vyplýva, v uvedenej oblasti nastalo určité zlepšenie. I napriek tomu možno konštatovať, že najčastejšími nedostatkami boli: cenník ubytovacích služieb nebol umiestnený na viditeľnom a prístupnom mieste, nebola vyznačená najkratšia úniková cesta, chýbali viacjazyčné návody na obsluhu telefónov, čísla kontaktov na políciu, lekársku a zdravotnú službu, hasičskú jednotku, linku tiesňového volania, okná ubytovacích objektov a izieb hostí neboli zatemniteľné; jednotlivé priestory neboli označené viditeľnými nápismi; príležitostné lôžko nezodpovedalo predpísanému rozmeru; u poschodového lôžka pod matracom chýbali nepriepustné podložky, vyskytli sa prípady, keď vnútorné zariadenie bolo značne opotrebované a poškodené; zamestnanci, ktorí prichádzali do kontaktu s hosťami nemali označenie alebo odev, ktorý by ich odlišoval od hostí;.

Klasifikačné znaky podľa jednotlivej kategórie a triedy
 
Vo vstupných priestoroch boli zistené nedostatky v 20 prípadoch, t.j. 4,5 %, keď v:
2 hoteloch, 1 garni hoteli, 11 penziónoch, 4 turistických ubytovniach a 2 kempingoch chýbali výťahy, recepcia s dennou prevádzkou minimálne 16 hodín, nebola určená ani zodpovedná osoba dosiahnuteľná non-stop, hosťom nebol prístupný v objekte telefón, chýbal informačný panel so základnými informáciami, chýbala prijímacia kancelária.
 
Nedostatky vo vybavenosti ubytovacích zariadení pohostinskými odbytovými strediskami boli zistené v 10 prípadoch, t.j. 2,3 %, z toho v 3 hoteloch chýbalo pohostinské odbytové stredisko úplne, a v 10 penziónoch nebola zabezpečená reštaurácia, iba miestnosť na podávanie raňajok, reštaurácia bola mimo prevádzky, nebolo zabezpečené celodenné stravovanie, iba raňajky.
V kategórii „chatová osada“ a „kemping“ je v zmysle vyhlášky požadované zabezpečenie pohostinských služieb. Nedostatok  v tejto oblasti bol zistený v 1 prípade, t.j. 0,2 %, a to v kempingu** Losos, Nová Baňa, kde v samoobslužnej kuchyni sa nenachádzali žiadne dvojplatničkové variče a ani pracovný stôl. 

Najviac nedostatkov v dodržiavaní vyhlášky o kategorizácii bolo zistených v ubytovacích priestoroch. Z prekontrolovaných 442 prevádzok boli zistené nedostatky tohto charakteru v 154 prípadoch, čo predstavuje až 34,8 %. 
Jednalo sa o 54 hotelov, 4 garni hotely, 3 horské hotely, 1 kongresový hotel, 1 motel, 68 penziónov, 13 turistických ubytovní, 3 chatové osady, 6 ubytovaní v súkromí – izba a 1 ubytovanie v súkromí – objekt.

Vo väčšine prípadov boli zistené nedostatky vo vybavenosti izieb, pričom najfrekventovanejšími nedostatkami boli chýbajúce odpadkové koše, zrkadlá, nočné lampy, nočné stolíky, poličky s nočnou lampou, vešiaky, poháre na pitie, telefóny so spojením mimo ubytovacieho zariadenia, chýbal predpísaný počet stoličiek, čalúnené stoličky alebo čalúnené kreslá, centrálny trezor na recepcii, skriňa na odevy, 
Zistili sa nedostatky aj vo vybavenosti predsiení, kde chýbali vešiakové steny, zrkadlá, prostriedky na čistenie obuvi, koše na odpadky alebo predsieň chýbala úplne. 

Nedostatky boli zistené aj v hygienických zariadeniach a v ich vybavenosti, a to v 103 prípadoch, čo predstavuje 23,3 %. Nedostatky sa vyskytli v 28 hoteloch, 3 garni hoteloch, 2 boteloch, 49 penziónoch, 11 turistických ubytovniach, 5 chatových osadách, 4 kempingoch a v 1 ubytovaní v súkromí - izba. 
Tieto hygienické zariadenia neboli vybavené základnými predpísanými náležitosťami, napr. chýbalo osvetlenie nad umývadlom, vrecká na hygienické vložky, vatové tampóny, dostatočný počet uterákov a osušiek na každé lôžko, poháre na čistenie zubov, vlasový šampón, telový šampón, toaletné mydlo, uzatvárateľná nádoba na odpadky, chýbalo označenie napätia na elektrických zásuvkách, predložka pred sprchu, vaňu alebo WC,  poličky a zrkadlá, vyskytol sa aj prípad prasknutého umývadla.

Nedostatok vo frekvencii výmeny posteľnej bielizne v závislosti od kategórie a triedy nebol zistený ani v jednom z prekontrolovaných ubytovacích zariadení..

Pri kontrolnej akcii bola pozornosť inšpektorov SOI sústredená aj na rozsah, charakter a funkčnosť poskytovaných služieb. Ide o služby, ktoré si prevádzkovateľ hotela, botela, penziónu, apartmánového domu, chatovej osady a kempingu (okrem kategórie botel* a penzión*) vyberie zo zoznamu tzv. fakultatívnych znakov v závislosti od požiadaviek hostí, ich vekového zloženia, umiestnenia ubytovacieho zariadenia, ročného obdobia a pod. Podmienkou je, aby uvedené ubytovacie zariadenia poskytovali služby aspoň v rozsahu prideleného minimálneho počtu bodov. 
V tejto oblasti inšpektori SOI zistili nedostatky v 4 prípadoch, čo predstavuje 0,9 %. Išlo  3 hotely a 1 garni hotel, pričom v 2 hoteloch bolo ešte počas kontroly doložené splnenie tohto ukazovateľa. 
Nesplnenie stanoveného minimálneho počtu fakultatívnych znakov ani dodatočne bolo v konečnom dôsledku zistené v:
- Hotel**** Pavla, Piešťany v čase kontroly poskytoval služby v rozsahu len 155 bodov
   z predpísaných 210 bodov.
- Garni hotel*** Park Avenue, Piešťany v čase kontroly z predpísaných 100 bodov
  poskytoval služby len v rozsahu 52 bodov.
V ostatných zariadeniach nimi zvolené a deklarované služby boli v čase kontroly funkčné a v prevádzke.

Kategórie ubytovacích zariadení: turistická ubytovňa, chatová osada a kemping musia tiež poskytovať doplnkové služby v rozsahu príslušnej kategórie a triedy, pričom nedostatok v tejto oblasti bol zistený v 1 prípade – turistická ubytovňa* JDMR, Veľké Kostoľany, kde chýbalo poskytovanie základných turistických informácií – mapy, cestovné poriadky. 

Dodržiavanie cenových predpisov v ubytovacích zariadeniach

Súčasťou kontrolnej akcie bolo tiež overiť, či je spotrebiteľ vhodným spôsobom informovaný o cene za ubytovanie a či v súvislosti s tým nedochádza k diskriminácii spotrebiteľa a k viazaniu služieb. 
Informácia o cene za ubytovanie chýbala v 15 prevádzkových jednotkách (3 hotely, 1 garni hotel, 1 horský hotel, 1 botel, 8 penziónov a 1 ubytovanie v súkromí – izba) a informácia o cene za doplnkové služby absentovala v 3 prípadoch (1 hotel, 1 motel a 1 turistická ubytovňa), kedy na viditeľnom a hosťom prístupnom mieste chýbal cenník ubytovacích služieb, čím spotrebiteľ nebol žiadnym spôsobom informovaný o cene poskytovaných ubytovacích služieb, cenník nebol kompletný (chýbala cena za raňajky),  v cenníku chýbali niektoré druhy cien za ubytovanie a služby.

Nedostatok bol zistený napr. v: hotel**** Best Western Belassi, Bojnice; garni hotel* SOŠ Stará Turá; penzión*** Tília, Levice; penzión Manín, Kostolec; penzión* Pri Mlyne, Dolné Krškany, Nitra; penzión* Kúria, Trávnica; ubytovanie v súkromí – izba* Opatovce n/Nitrou;

Podľa §4 zákona o ochrane spotrebiteľa predávajúci - prevádzkovateľ ubytovacieho zariadenia je povinný vo vzťahu k spotrebiteľovi dodržiavať zásadu rovnakého zaobchádzania v poskytovaní výrobkov a služieb ustanovenú antidiskriminačným zákonom. Nesmie odmietnuť poskytnutie služby, ktorá je v jeho prevádzkových možnostiach.
Za diskrimináciu spotrebiteľa je v zmysle zákona o ochrane spotrebiteľa považované účtovanie za rovnakú službu rozdielnych cien za ubytovanie zahraničným a tuzemským hosťom. 

Za diskrimináciu nebola považovaná zľava na poskytnutú službu, ak mala služba inú kvalitu alebo ak bola na službu rovnakej kvality poskytnutá zľava pre skupinu účastníkov bez ohľadu na ich štátnu príslušnosť. 
Taktiež boli uznané zľavy na rôzne druhy medzinárodných študentských kariet, príp. zľavy pre dôchodcov a pod., ak ich prevádzkovateľ poskytoval, taktiež bez ohľadu na štátnu príslušnosť, národnosť...

Nedostatky v tomto smere boli zistené v 1 prípade – turistická ubytovňa* Sliač, kde bolo zistené účtovanie rozličných cien za ubytovanie pre bežne ubytovaných hostí a zamestnancov rezortu MO SR.

Podľa §4 ods.3 zákona o ochrane spotrebiteľa prevádzkovateľ ubytovacieho zariadenia nesmie viazať predaj výrobku alebo poskytovanie služby na predaj iného výrobku alebo poskytnutie inej služby, pričom za viazanie predaja sa nepovažuje, ak predávajúci predáva tieto výrobky alebo poskytuje tieto služby aj samostatne a ak viazanie predaja je podmienené technickou nemožnosťou samostatného predaja výrobku alebo poskytnutia služby. 
Vzhľadom na uvedené, pri kontrole kategorizácie sme za viazanie služieb nepovažovali, ak prevádzkovateľ ubytovacieho zariadenia dodržal tieto podmienky:
- raňajky v cene ubytovania – ak cena raňajok bola v cenníku ubytovania uvedená ako samostatná služba; pre cenu prechodného ubytovania vrátane raňajok bola v cenníku použitá informácia: „ubytovaným hosťom poskytujeme raňajky bezplatne“;
- predaj služieb v cene prechodného ubytovania – ak každá hotelom poskytovaná služba aj pre neubytovaných hostí ako napr. sauna, vírivka, bazén, posilňovňa a pod. bola v cenníku služieb uvedená s príslušnou predajnou cenou. 
   Ak sa pre zatraktívnenie a lepší predaj ubytovacie zariadenie rozhodlo, že niektoré z poskytovaných služieb bude hosťom poskytovať v cene prechodného ubytovania, bolo potrebné, aby o tom boli spotrebitelia informovaní textom: „ubytovaným hosťom sú tieto služby (vymenovať) poskytované bezplatne“ (alebo so zľavou x%);
- predaj balíkov služieb – pre ponuku kombinácie rôznych služieb v tzv. balíku platí zásada tvorby ceny dohodou. 
   Zostavenie balíka služieb sme nepovažovali za viazanie služieb, ak  služby v balíku boli ponúkané aj osobitne, ak mal hosť služby komponované do balíka možnosť skutočne aj čerpať a ak cena balíka služieb neprekročila súčet cien jednotlivých služieb. 

V uvedenej oblasti sa nedostatky vyskytli v 13 prípadoch, čo je 2,9 %, a to v 5 hoteloch a 8 penziónoch, kedy sa jednalo o takéto spôsoby viazania služieb: 
- ubytovanie + raňajky, 
- ubytovanie + raňajky + voľný vstup do bazénového komplexu + fitness, 
- ubytovanie + raňajky + vstup do wellness,                          
- ubytovanie + raňajky + relax centrum + parkovanie, 
- ubytovanie + wellnes + fitness + parkovisko, 
- ubytovanie + raňajky + DPH + pripojenie na internet + parkovanie + miestny poplatok .

Príklady:
- hotel**** Turiec, Martin - predávajúci viazal poskytnutie ubytovania na iné služby, keď
  v cenníku za ubytovanie bola informácia, že v cene sú zahrnuté: raňajky, DPH, miestny
  poplatok, parkovisko, pripojenie k internetu a tieto neboli uvedené ako samostatné
  služby a taktiež nebola uvedená ani informácia, že tieto služby sú poskytované bezplatne
- hotel*** Park, Piešťany - v cene ubytovania sú zahrnuté raňajky, voľný vstup do
  bazénového komplexu a fitnes. V cenníku nie je uvedené, že raňajky ubytovaným hosťom
  hotel poskytuje bezplatne. 
- Penzión* Vila Sokáč, Vyhne – viazanie služieb (cena raňajok bola zaúčtovaná do ceny
   ubytovania), spotrebiteľ nebol nijakým spôsobom informovaný o cene samostatných
   raňajok, resp. o bezplatnom poskytnutí raňajok.
- Penzión Semmelrock, Nová Baňa - viazanie služieb (cena raňajok bola zaúčtovaná do ceny
   ubytovania), spotrebiteľ nebol nijakým spôsobom informovaný o cene samostatných
   raňajok, resp. o bezplatnom poskytnutí raňajok.
- Ubytovacie zariadenie Villa Golf, Sliač - viazanie služieb (cena raňajok bola zaúčtovaná do
   ceny ubytovania), spotrebiteľ nebol nijakým spôsobom informovaný o cene samostatných
   raňajok, resp. o bezplatnom poskytnutí raňajok.
- Hotel**** Turiec, Martin - predávajúci viazal poskytnutie ubytovania na iné služby, keď
   v cenníku za ubytovanie bola informácia, že v cene sú zahrnuté: raňajky, DPH, miestny
   poplatok, parkovisko, pripojenie k internetu a tieto tam neboli uvedené ako samostatné
   služby a nebola tam uvedená ani informácia, že tieto služby sú poskytované bezplatne

Prehľad PJ s nedostatkami v jednotlivých kategóriách ubytovacích zariadení                                                                                                                                                        
	Hotel	Garni hotel	Horský hotel	Kongresový hotel	Motel	Botel	Penzión	Apartmánový dom	Turistická ubytovňa	Chatová osada	Kemping	Ubyt.v súkr.-izba	Ubyt.v súkr. - objekt	SPOLU	
	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	Počet PJ	
Všeobecné požiadavky	25	2	1	-	1	1	57	1	12	-	4	2	-	106	
Vstupné
priestory	2	1	-	-	-	-	11	-	4	-	2	-	-	20	
Pohost.odbytové   
strediská	3	-	-	-	-	-	7	x	x	x	x	x	x	10	
Pohostinské
služby	x	x	x	x	x	x	x	x	x	-	1	x	x	1	
Ubytovacie priestory	54	4	3	1	1	-	68	-	13	3	x	6	1	154	
Hygienické zariadenia	28	3	-	-	-	2	49	-	11	5	4	1	-	103	
Výmena bielizne	-	-	-	-	-	-	-	-	-	-	x	-	-	-	
Fakult.znaky (min.poč.bodov)	3	1	-	-	-	-	-	-	x	-	-	x	x	4	
Doplnkové služby	x	x	x	x	x	x	x	x	1	-	-	x	x	1	
Inf. o cene:
- za ubyt.
- za doplnk.služ.	
3
1	
1
1	
1
-			
1
-	
8
-					
1
1	
-
-	
15
3	
Viazanie 
služieb	5	-	-	-	-	-	8	-	-	-	-	-	-	13	
Diskrim. spotrebiteľa	-	-	-	-	-	-	-	-	1	-	-	-	-	1	
Legenda: x = klasifikačný znak vyhláška pre danú kategóriu nepredpisuje
                –  = nedostatky nezistené
Údaje v tabuľke predstavujú počet PJ so zistenými nedostatkami

Monitoring zabezpečenia bezbariérového prístupu do ubytovacích zariadení a ich vybavenosť výťahmi 

V súčasnom období sa celosvetovo kladie veľký dôraz na uľahčenie života osobám so zníženou schopnosťou pohybu a orientácie. 
Vyhláška o kategorizácii v §5 ods.2 ustanovuje, že v hotelovej hale alebo v jej blízkosti majú byť umiestnené osobné výťahy, prípadne aj nákladné výťahy slúžiace na prepravu hostí a ich batožiny, pričom sa odvoláva na vyhlášku MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie (ďalej len táto vyhláška).
Podľa §46 ods.9 tejto vyhlášky, stavby hotela, motela a penziónu, s viac ako dvomi nadzemnými podlažiami, pričom 1.podlažím sa rozumie prízemie, t.j. tie, ktoré sú minimálne dvojposchodové, musia byť vybavené výťahom. V §46 ods.14 tejto vyhlášky sa toto ustanovenie primerane vzťahuje aj na ostatné ubytovacie zariadenia na krátkodobé pobyty.
V zmysle §57 tejto vyhlášky prístup do hotelov, motelov, penziónov a ostatných ubytovacích zariadení na krátkodobé pobyty musí byť zabezpečený najmenej jedným vstupom na úrovni komunikácie pre chodcov bez vyrovnávacích stupňov; pri novostavbe musí byť takto riešený hlavný vstup. Ak nemožno vstup takto zabezpečiť, musí byť vyrovnanie riešené rampou, schodiskovou plošinou alebo vonkajším výťahom. 
V zmysle §2 ods.4 tejto vyhlášky sa uvedené požiadavky na stavby užívané osobami s obmedzenou schopnosťou pohybu a orientácie týkajú všetkých stavieb a použijú sa primerane aj na zmeny stavieb, ak to nie je vylúčené zo závažných kultúrnych, historických alebo technicko-prevádzkových dôvodov, pričom odôvodnenie musí obsahovať projektová dokumentácia. 

V súlade s uvedeným, súčasťou kontroly kategorizácie ubytovacích zariadení bol aj monitoring zabezpečenia bezbariérového prístupu osôb s obmedzenou schopnosťou pohybu a orientácie do ubytovacích zariadení, ako i kontrola vybavenia týchto zariadení výťahmi v zmysle vyššieuvedeného. 

1. Vybavenosť ubytovacích zariadení výťahmi

Inšpektori SOI zistili, že 220 ubytovacích zariadení nebolo vybavených výťahmi.  V mnohých prípadoch absenciu výťahov podnikateľské subjekty doložili projektovou dokumentáciou, v ktorej bolo zdôvodnenie, prečo nebolo možné v danom objekte zabezpečiť výťah. Išlo o dôvody historické, kultúrne, príp. technicko – prevádzkové, ktoré sú v zmysle platnej legislatívy akceptovateľné. 

Prehľad nedostatkov vo vybavenosti ubytovacích zariadení výťahmi podľa jednotlivých kategórií v členení na jednotlivé kraje SR:

Výťahy	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel*****	1	-	-	-	-	-	-	-	1	
Hotel****	2	5	-	-	-	-	1	2	10	
Hotel***	4	8	-	-	3	-	6	3	24	
Hotel**	-	1	-	-	3	-	3	3	10	
Hotel*	1	2	-	8	5	3	3	4	26	
Botel	-	-	-	-	-	-	-	-	-	
Penzión	5	5	-	19	20	17	29	30	125	
Apart.dom	-	-	-	-	-	1	-	-	1	
Tur.ubyt.	3	-	-	4	4	5	-	7	23	

Vyhláška o kategorizácii v §5 ods.2 ustanovuje povinnosť mať výťahy len v tých ubytovacích zariadeniach, ktoré majú hotelové haly; to znamená, že táto povinnosť sa vzťahuje na všetky druhy ubytovacích zariadení kategórie hotel (hotel, garni hotel, horský hotel, kongresový hotel, wellness hotel, kúpeľný hotel, boutique hotel, apartmánový hotel triedy *****, ****, *** a motel triedy****, ***) s viac ako 2 podlažiami. 
V tomto smere si povinnosť nesplnilo spolu 35 zariadení kategórie hotel, čo je 23,2% z počtu 151 zariadení s povinnosťou byť vybavené výťahmi. 

Ostatné druhy kategórií a tried ubytovacích zariadení boli preverené len za účelom uceleného pohľadu na danú problematiku na úrovni monitoringu.

2. Monitoring zabezpečenia bezbariérového prístupu do ubytovacích zariadení

Kontrolou bolo zistené, že zo 442 prekontrolovaných ubytovacích zariadení nemalo zabezpečený bezbariérový prístup do zariadenia 211 PJ, čo predstavuje 47,7 %. 

Prehľad zabezpečenia bezbariérového vstupu do ubytovacích zariadení podľa kategórií v členení na jednotlivé kraje SR:

Bezbariérový
Prístup	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel	1	2	-	9	4	2	9	7	34	
Penzión	2	10	-	15	12	13	33	25	110	
Apart.dom	-	-	-	-	-	1	-	-	1	
Turist.ub.	2	3	-	5	2	5	1	7	25	
Chat.osada	-	1	-	-	1	1	1	-	4	
Kemping	-	1	-	2	-	2	2	1	8	
Ubyt.v súkr. izba	-	3	-	4	-	3	6	8	24	
Ubyt.v súkr.- objekt	-	-	-	-	-	1	1	2	5	

II. POHOSTINSKÉ ODBYTOVÉ STREDISKÁ

Pohostinské odbytové strediská fungujú v ubytovacích zariadeniach ako ich samostatné organizačné zložky, ktoré zabezpečujú nielen stravovanie a občerstvenie hostí, ale v mnohých prípadoch aj spoločensko – zábavnú činnosť.
Počas akcie bola vykonaná kontrola v 343 pohostinských odbytových strediskách, kde boli zistené nedostatky v 151 prípadoch, čo je 44,0 %. 

Dodržiavanie poctivosti predaja

Za účelom kontroly dodržiavania zásad poctivosti predaja bolo vykonaných 238 kontrolných nákupov (ďalej len KN), z ktorých 206 bolo účtovaných správne a 30 predražených, pričom frekvencia predraženia KN činila  12,6 %.
Hodnota všetkých KN činila 2.366,18 €. Tieto KN boli predražené celkom o 11,96 €. Výška predraženia na 100 € všetkých KN činila 0,51 €. 
Analýza príčin poškodzovania spotrebiteľov ukázala, že hlavnými dôvodmi predražovania KN bolo nedodržanie deklarovanej miery v 21 prípadoch, v 8 prípadoch nedodržanie deklarovanej hmotnosti a v 4 prípadoch chyby v účtovaní. 

Z uvedeného celkového počtu vykonaných KN nebolo 5 KN účtovaných prostredníctvom elektronickej registračnej pokladnice (ďalej ERP) a v 6 prípadoch nebol vydaný doklad z ERP. 
V 13 prípadoch doklad o kúpe neobsahoval predpísané náležitosti v zmysle §16 zákona č. 250/2007 Z.z. o ochrane spotrebiteľa (ďalej len zákon o ochrane spotrebiteľa), keď na doklade o kúpe chýbalo sídlo predávajúceho, obchodné meno, príp. bolo uvedené nesprávne sídlo predávajúceho. 

Napr.
Hotel**** Ponteo - KN bol účtovaný v hodnote 13,75€, namiesto správnej hodnoty 13,55€, čím vzniklo predraženie v neprospech spotrebiteľa o +0,20 € nesprávnym účtovaním jednej z položiek objednaných do KN. 
Hotel*** Divoká voda - KN bol účtovaný v hodnote 6,72 €, namiesto správnej hodnoty 6,55 €, čím vzniklo predraženie v neprospech spotrebiteľa o +0,17 € nesprávnym účtovaním jednej z položiek objednaných do KN.
Hotel*** MAX INN - KN bol účtovaný v hodnote 7,50 €, namiesto správnej hodnoty 7,34 €, čím vzniklo predraženie v neprospech spotrebiteľa o +0,16€-predávajúci pri KN  nedodržal deklarovaný objem podávaného nápoja (1x 100ml Martini Bianco 15% á 3,15€/0,1 l).
Hotel*** Most slávy, Trenčianske Teplice – KN v správnej hodnote 7,04€ bol účtovaný 7,42€, čím došlo k poškodeniu spotrebiteľa o 0,38€ nedodržaním účtovanej miery alkoholického nápoja;
Turistická ubytovňa* Zvárač - do KN boli zakúpené nápoje v celkovej cene 1,40 € a nebol vydaný doklad o kúpe výrobkov.

Dodržiavanie cenových predpisov v pohostinských odbytových strediskách

Inšpektori SOI vo všetkých 343 kontrolovaných pohostinských odbytových strediskách  preverili dodržiavanie predpisov, týkajúcich sa informácií o cenách tovarov, platných v okamihu ponuky, pričom nedostatky boli zistené v 23 PJ (6,7%).

V 9 PJ bolo zistených 97 druhov tovarov vystavených v ponuke pre spotrebiteľov, ktoré neboli označené cenou. 

V pohostinských odbytových strediskách sme sa zamerali hlavne na preverenie jedálnych a nápojových lístkov (ďalej len JaNL), či sú tieto predkladané hosťom ešte pred uskutočnením objednávky, či sú vypracované v súlade s požiadavkami právnych predpisov a či obsahujú všetky predpísané náležitosti. 

Kontrolou bolo zistené, že v 1 prípade JaNL nebol hosťom predložený, v 4 prípadoch JaNL na PJ chýbal úplne. 

Neúplná cenová informácia v JaNL bola zistená v 21 PJ u 278 druhov jedál a nápojov. Išlo o nedostatky, týkajúce sa informácií o hmotnosti jedál a zložení a objeme nápojov, ďalej chýbala informácia, v akom stave (surovom alebo hotovom) je uvádzaná mäsová zložka podávaných jedál.

Napr.:
Hotel***** Sheraton, Bratislava - nebolo umožnené prekontrolovať dodržiavanie deklarovaného množstva zakúpeného nápoja do KN - 2x 10 cl Martini Bianco 15% á 3,50€/10cl, z dôvodu jeho podania s ľadom priamo do alkoholického nápoja. Ľad a citrón nebol predmetom objednávky a spotrebiteľ nebol o tejto skutočnosti vopred informovaný; spotrebiteľovi nebolo umožnené prekontrolovať si dodržiavanie deklarovaného množstva mäsových výrobkov uvedených v ponuke v JaNL, z dôvodu nezabezpečenia informácie o tom, či hmotnosť mäsovej zložky je uvedená v surovom stave, alebo po tepelnej úprave.
Hotel*** Park, Piešťany - JaNL neobsahoval údaj, v akom stave je uvedená hmotnosť mäsovej zložky pokrmov; bol daný zákaz predaja z dôvodu prekročenia dátumu najneskoršej spotreby u 1 druhu tovaru v celkovej hodnote 49,10€.; 
Garni Hotel*** Park Avenue, Piešťany - v JaNL u 13 druhov jedál nie je uvedená celková hmotnosť podávaných porcií;
Penzión Batavya, Topoľčany - u 8 druhov výrobkov v nápojovom lístku nebola uvedená hmotnosť alebo objem,
Penzión Rybanský, Veľké Ripňany – pri kontrole raňajkového lístka neboli uvedené hmotnosti podávaných porcií, pri kontrole nápojového lístka sme zistili, že u 6 druhov nápojov neboli uvedené objemy a u 1 druhu výrobku nebola uvedená hmotnosť,
Penzión** Siesta, Vráble – u 2 druhov nápojov neboli uvedené objemy a u 1 druhu teplého nápoja nebola uvedená hmotnosť,
Hotel*** Eminent, Zlaté Moravce – u 3 druhov výrobkov neboli uvedené hmotnosti, resp. objemy.

Pri kontrolách boli predložené riadne nadobúdacie doklady na požadované druhy tovarov alebo výrobkov.

Hygiena

Nedostatky v osobnej hygiene zamestnancov boli zistené v 7 PJ, v ktorých 9 zamestnancov nepredložilo doklad (zdravotný preukaz), ktorý osvedčuje ich zdravotnú spôsobilosť na činnosť v potravinárskych prevádzkarniach. 

Pozitívom je, že ani jeden zamestnanec nepracoval v znečistenom odeve.
 
V zmysle §15 ods.3 zákona o ochrane spotrebiteľa, predávajúci a jeho zamestnanci, ktorí prichádzajú do styku so spotrebiteľom, musia mať označenie alebo odev, ktoré ich odlíši od spotrebiteľa.
V tejto oblasti sme zistili nedostatky v 9 PJ, v ktorých si 16 zamestnancov nesplnilo túto povinnosť.
 
V oblasti prevádzkovej hygieny neboli zistené nedostatky v čistote a úrovni prevádzkových priestorov, ani v čistote a úrovni používaných pracovných pomôcok a inventáru. 
Nedostatok sme však zistili v 18 pohostinských odbytových strediskách, kde nebol dodržaný predpísaný spôsob skladovania a uchovávania  tovarov a jedál. 
Jednalo sa o skladovanie surovín používaných na prípravu jedál po dobe spotreby, o skladovanie nezlučiteľných druhov surovín používaných na prípravu jedál v mraziacom zariadení (zmrazené údené mäso a zmrzlina), o nedodržanie predpísanej teploty určenej výrobcom na skladovanie surovín, napr. o skladovanie zmrazených údenín a výsekového mäsa dodaného v čerstvom stave, o skladovanie výrobkov s porušeným obalom a o skladovanie hotových jedál a príloh, pripravených v predchádzajúci deň v mraziacom zariadení.

Naviac inšpektori SOI v 12 PJ zistili a zakázali 46 druhov potravinárskeho tovaru po uplynutí doby spotreby v celkovej hodnote 530,55 €. 

Napr.
Grand hotel***** Kempinski, Štrbské Pleso – zákaz predaja na 13 druhov tovarov v celkovej hodnote 268,76 € po uplynutí doby spotreby (pomarančový džem, salámy, syr, živočíšny tuk Butterfett, morčacie mäso, jahňacie mäso, jahodové ochucovadlo). 
Penzión* Hubert, Dunajský Klátov - bol daný zákaz predaja na 7 druhov výrobkov v celkovej hodnote 49,97 €, z dôvodu tovaru po DNS a nesprávneho skladovania. 
Grand Hotel*** Sergijo, Piešťany - v ponuke pre spotrebiteľa sa nachádzali 3 druhy výrobkov v celkovej hodnote 10,49 € s uplynutou dobou spotreby (bryndza polotučná, bravčová panenská sviečkovica, kuracie stehná horné. 

Rôzne

V 30 PJ (8,7, %) sa nachádzalo 30 kusov neoverených meradiel. Ďalšie 4 PJ neboli vybavené určenými meradlami vôbec.  
Súhlas Regionálneho úradu verejného zdravotníctva (RÚVZ) na prevádzkovanie nebol k dispozícii k nahliadnutiu v 24 PJ.
Napr.: 
Penzión Pri Kaštieli, Bratislava
Penzión** Maco, Liptovský Ján,
Penzión** Kúria, Banská Bystrica
Ubytovacie zariadenie Drevenica, Revíštske Podzámčie
Kemping** Losos, Nová Baňa
LD Rubín, Dudince
Ubytovacie zariadenie, Chata Mirka, Nemecká

Podnikanie bez živnostenského oprávnenia bolo kontrolou zistené v 6 PJ.
Napr.:
Ubytovanie v súkromí – izba, Opatovce n/Nitrou
Ubytovanie v súkromí, Bešeňová
Chata Lúč, Ružomberok
Privát Gita, Batizovce

V rámci kontrolnej akcie bolo vykonaných 53 opakovaných kontrol za účelom preverenia plnenia uložených záväzných pokynov na odstránenie nedostatkov, prijatých pri predchádzajúcich kontrolách. Z uvedeného počtu prekontrolovaných PJ bolo zistené, že v 22 PJ neboli opatrenia splnené alebo boli zistené iné nedostatky, ako pri predchádzajúcej kontrole v r. 2009. 
Napr.: 
- hotel**** Therma, Dunajská Streda – opakované nezabezpečenie priameho telefonického
  spojenia z izby do medzimestskej a medzinárodnej siete 
- hotel*** Most slávy, Trenčianske Teplice – opakované viazanie služieb (v cene ubytovania
  zahrnuté raňajky) 
- hotel*** City, Košice - nedostatky vo vybavenosti izieb a predsiene neboli odstránené, vo
  vybavenosti hygienických zariadení boli nedostatky odstránené
- hotel*** U leva, Košice - nedostatky vo vybavenosti izieb a predsiene neboli odstránené,
  nové nedostatky boli zistené vo vybavenosti hygienických zariadení, predraženie v KN
- hotel*** Eurobus, Zemplínska Šírava  - nedostatky boli odstránené vo vybavenosti
  predsiene, nedostatky boli opätovne potvrdené – vybavenosť izieb a hygienických zariadení,
  deklarovanie dodacích podmienok v JaNL, nové nedostatky boli zistené v nesprávnom
  skladovaní, skladovaní potravinových výrobkov po dobe spotreby a predražení KN
- hotel** Slnečný dvor, Michalovce - nedostatok vo vybavenosti izieb bol odstránený, nové
  nedostatky boli zistené v predražení KN a v označení prevádzkarne
- hotel Múza, Košice - nesprávne zaradenie do kategórie – opatrenie splnené, nový nedostatok  
   – nezatriedenie PJ, nedostatok vo vybavenosti izieb, hygienických zariadení a v skladovaní
   surovín na prípravu jedál, predraženie KN a  používanie neplatne overeného meradla
- penzión*** Eldorádo, Prešov – nedostatky vo vybavebnosti ubytovacích priestorov
  odstránené, opakovane zistené predraženie KN
- penzión** Oáza, Košický Klečenov  - nedostatky vo vybavenosti hygienických zariadení
  boli odstránené, nové nedostatky boli zistené vo všeobecných požiadavkách a vo
  vybavenosti  izieb
- penzión* Griff, Veľké Kapušany - nedostatky v plnení všeobecných požiadaviek
   a používaní neplatne overeného meradla boli odstránené, nový nedostatok bol zistený
   v JaNL, kde chýbal  objem u ponúkaných liehovín
- penzión* Hviezda, Michalovce - nedostatky boli odstránené vo vybavenosti izieb, neboli
  odstránené nedostatky vo vybavenosti hygienických zariadení, nové nedostatky boli zistené
  v plnení všeobecných požiadaviek a používaní neplatne overeného meradla
- penzión Rybanský, Veľké Ripňany – opakované nezatriedenie ubytovacieho zariadenia do
  triedy
- turistická ubytovňa* Chata Lajoška, Vyšný Klatov – opakované nevydávanie dokladov
  o kúpe a nedostatkov vo vybavenosti izieb a hygienických zariadení a nový nedostatok –  chýbajúce meradlo

V prílohe tejto informácie uvádzame vybrané PJ, v ktorých sa vyskytli závažnejšie nedostatky.

Opatrenia
1.	Vo všetkých kontrolovaných PJ boli napísané inšpekčné záznamy a v prípade zistenia    nedostatkov vydané záväzné pokyny a opatrenia na ich odstránenie.
2.	Podľa §6 ods.1 písm.a) bod 3 zákona č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov boli v 30 PJ uložené opatrenia na mieste na zákaz používania 30 kusov neoverených určených meradiel a 1 ks závažia.
3.	Podľa §6 ods.1 písm.a) bod 1 zákona č. 128/2002 Z.z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov boli v 12 PJ uložené opatrenia na mieste na zákaz predaja 46 druhov tovarov po uplynutí doby spotreby v celkovej hodnote 530,55 €.
4.	Do spracovania tejto informácie za nedostatky závažného charakteru bolo riaditeľmi inšpektorátov SOI voči 184 podnikateľským subjektom začaté správne konanie o uložení postihu.
      Zatiaľ bolo riaditeľmi inšpektorátov SOI uložených  77 postihov vo výške 29.950,- €.

Záver

Zvýšený záujem o aktívny cestovný ruch na Slovensku zo strany zahraničných a domácich návštevníkov môžu naštartovať len kvalitné služby. 
Pravidelné kontroly SOI, vykonávané pred a počas letnej turistickej sezóny, dopomáhajú k odhaľovaniu nedostatkov a prijatými opatreniami na nápravu nútia prevádzkovateľov ubytovacích zariadení, aby skvalitňovali úroveň poskytovaných služieb.
Pre každé ubytovacie zariadenie sú práve kvalitné služby najúčinnejšou reklamou na prilákanie nových hostí, ako aj na zabezpečenie, že spokojní návštevníci sa budú radi opäť vracať.

Z celkových výsledkov kontrolnej akcie vyplýva, že i napriek zmierneniu požiadaviek novej vyhlášky o kategorizácii, nastalo v r. 2010 oproti porovnateľnému obdobiu r. 2009 len nepatrné zlepšenie v úrovni poskytovaných ubytovacích služieb. 
Pre porovnanie percento zistených nedostatkov v ubytovacích zariadeniach v roku 2010 činilo 57,5% a v r. 2009 bolo 63,8 %.
Z uvedeného vyplýva, že minimálne každé druhé ubytovacie zariadenie porušovalo niektorú z požiadaviek legislatívy platnej v oblasti ochrany spotrebiteľa. 

Ako z obsahu informácie vyplýva, SOI rozšírila a obohatila tohtoročnú kontrolnú akciu  o zmapovanie podmienok a možností pre handicapovaných občanov, ktorí na Slovensku  využívajú ubytovacie zariadenia a s tým súvisiace služby.

Z výsledkov monitoringu zabezpečenia bezbariérového prístupu do ubytovacích zariadení a ich vybavenosti výťahmi možno konštatovať, že takmer každé druhé kontrolované ubytovacie zariadenie porušovalo vyhlášku MŽP SR č. 532/2002 Z.z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie, keď nemalo k dispozícii výťah, ktorý by dopravil nielen osoby bez postihnutia, ale predovšetkým osoby s obmedzenou schopnosťou pohybu a orientácie na zvýšené podlažia a naviac, skoro rovnaký počet ubytovacích zariadení nezabezpečilo ani elementárne požiadavky pre takto postihnutých občanov, t.j. bezbariérový prístup do týchto zariadení.
Sme toho názoru, že v 21. storočí, kedy sa odstraňujú všetky bariéry medzi občanmi a vytvárajú sa podmienky na rovnaké možnosti využívania aj ubytovacích služieb pre postihnutých spoluobčanov, možno takýto prístup prevádzkovateľov ubytovacích zariadení považovať za bezohľadný. 

Príklady negatívnych zistení pri poskytovaní pohostinských a ubytovacích služieb 

Hotel***Color, Bratislava - spotrebiteľovi nebolo umožnené prekontrolovať si dodržiavanie deklarovaného množstva zakúpených výrobkov, z dôvodu nezabezpečenia váhy s platným overením orgánu metrológie (v prevádzke sa nachádzala digitálna váha Soehnle bez overenia), ubytovacie zariadenie nespĺňalo klasifikačné znaky pre kategóriu a triedu hotel***, v ktorej bolo zaradené - vo všetkých 71 izbách chýbala vešiaková stena a prostriedok na čistenie obuvi, v jednolôžkových izbách chýbalo zrkadlo, v hygienických zariadeniach vo všetkých 71 izbách na každé lôžko chýbal uterák, hoteli sa nenachádzali žiadne salóny, pri kontrole neboli predložené zdravotné preukazy kuchára a čašníka, 4 chyžné nemali označenie alebo odev, ktoré by ich odlíšili od spotrebiteľov.
Rusovský penzión**, Bratislava - recepcia mala dennú prevádzku len 14 hodín (od 8,00 do 22,00 hod.), zodpovedná osoba nebola dosiahnuteľná, na všetkých 12 izbách ubytovacieho zariadenia chýbal kôš na odpadky, poháre na čistenie zubov, 1 chyžná nemala označenie alebo odev, ktorý by ju odlíšil od spotrebiteľov. 
Penzión pri kaštieli, Bratislava - neoznačenie kontrolovanej PJ triedou ubytovacieho zariadenia, nezabezpečenie meradla s platným overením orgánom metrológie, nepredloženie rozhodnutia RÚVZ na ubytovaciu a na stravovaciu časť, nepredloženie zdravotných preukazov 2 pracovníkov, vo všetkých 5 kontrolovaných izbách chýbalo zrkadlo, kôš na odpadky, pričom v izbe č.8 ešte chýbal nočný stolík, v izbe č.3 chýbal nočný stolík aj nočná lampa, v apartmáne chýbala nočná lampa, v hygienickom zariadení chýbali vo všetkých 5 izbách vrecká na hygienické vložky a označenie napätia na zásuvkách.
Hotel*** Park, Piešťany - v izbách chýbali stolové lampy a čalúnené stoličky, bolo zistené viazanie služieb, nakoľko v cene ubytovania sú zahrnuté raňajky, voľný vstup do bazénového komplexu a fitness; v cenníku nie je uvedené, že raňajky ubytovaným hosťom hotel poskytuje bezplatne; JaNL neobsahoval údaj, v akom stave je uvedená hmotnosť mäsovej zložky pokrmov; bol daný zákaz predaja z dôvodu prekročenia dátumu najneskoršej spotreby u 1 druhu tovaru v celkovej hodnote 49,10€.; nebolo predložené rozhodnutie RÚVZ na prevádzkovanie ubytovacieho zariadenia. 
Hotel*** Samaria, Šamorín - 1 KN nebol účtovaný cez ERP a nebol vydaný doklad o kúpe. KN nebol odsúhlasený z dôvodu neuvedenia predajnej ceny odpredávaného nápoja. V izbách chýbala stolová lampa, skriňa na šaty a vešiaky; v ubytovacom zariadení chýbali salóny; v hygienickom zariadení chýbalo osvetlenie nad umývadlom. 
Garni Hotel*** Park Avenue, Piešťany - vo vstupnom priestore nebola recepcia s nepretržitou prevádzkou; v izbách chýbal kôš na odpadky, v predsieni prostriedok na čistenie obuvi; ubytovacie zariadenie má podľa vyhlášky spĺňať minimálny počet bodov 100 pre zaradenie do kategórie a triedy hotel***, za fakultatívne znaky bolo možné skutočne prideliť len 52 bodov; v JaNL u 13 druhov jedál nie je uvedená celková hmotnosť; v čase kontroly nebolo predložené RÚVZ o povolení prevádzky a živnostenské oprávnenie.
Penzión* Maroli, Trnava - ubytovacie zariadenie nebolo zaradené do klasifikačnej triedy a nebolo ani označené; prevádzka nebola označená menom a priezviskom zodpovednej osoby za činnosť prevádzky a prevádzkovou dobou; ubytovanie nespĺňalo všeobecné požiadavky, v penzióne nebola vyznačená najkratšia úniková cesta, chýbalo označenie priestorov recepcie a miestnosť na podávanie raňajok; izby neboli vybavené zrkadlom a košom na odpadky; v hygienických zariadeniach chýbali vrecká na hygienické vložky. 
Penzión** U Barborky, Holíč - chýbala recepcia a neboli k dispozícií čísla kontaktov na políciu, lekársku a zdravotnú službu, hasičskú jednotku, linku tiesňového volania; prevádzka nebola označená obchodným menom, menom a priezviskom zodpovednej osoby za činnosť prevádzky a prevádzkovou dobou; v ubytovacom zariadení nebola zriadená recepcia s dennou službou minimálne 16 hodín; v izbách chýbali nočné lampy, nočný stolík, v jednej izbe sú umiestnené 4 stále lôžka, čo je v rozpore s požiadavkou vyhlášky; v predsieni chýbal kôš na odpadky, vešiaková stena a zrkadlo; v hygienickom zariadení chýbalo vrecko na hygienické vložky, toaletné mydlo alebo telový šampón; vstup do ubytovacieho zariadenia nie je zabezpečený bezbariérovo.
Betty pension***, Veľký Meder - v izbách chýba telefón so spojením mimo penziónu; v prekontrolovanej izbe sa nenachádzala predsieň; v hygienickom zariadení chýbalo osvetlenie nad umývadlom; v kuchynských priestoroch sa v používaní nachádzala jedna digitálna váha, ktorá bola bez úradného overenia, na ktorú bol daný zákaz používania.
Turistická ubytovňa** U Janíčkov, Kúty - že ubytovacie zariadenie je na viditeľnom mieste na objekte označené kategóriou Motel bez označenia triedy; na vchodových dverách bolo označenie Motel u Janíčkov (Reštauračné a ubytovacie služby), (Turistická ubytovňa**). Podľa vyjadrenia konateľky je ubytovacie zariadenie zaradené do kategórie turistická ubytovňa triedy**. Prevádzka nespĺňa všeobecné požiadavky tým, že zariadenie nie je jednoznačne označené kategóriou a triedou na viditeľnom mieste; na izbách chýbali stoličky, stojanový vešiak alebo vešiaková stena, poháre na vodu a zrkadlá. 
Turistická ubytovňa* Trnavan, Trnava - prevádzka nebola označená obchodným menom alebo sídlom predávajúceho, prevádzkovou dobou určenou pre spotrebiteľov, menom a priezviskom osoby zodpovednej za činnosť prevádzkarne; kontrolované ubytovacie zariadenie bolo zaradené do kategórie turistická ubytovňa*, toto označenie bolo umiestnené na recepcii; na budove zariadenia bola uvedená kategória hotel; rovnaká kategória sa nachádzala aj na vstupných dverách do zariadenia; na izbách chýbali zrkadlá; v hygienickom zariadení sa nenachádzali elektrické zásuvky; vstup do ubytovacieho zariadenia nie je zabezpečený bezbariérovo; neboli predložené zdravotné preukazy zamestnancov; 
Chatová osada*, Gazárka Šaštín – Stráže - v ubytovacích objektoch chýbali uzatvárateľné nádoby na odpadky a vešiaky v skrini; v hygienickom zariadení bolo k dispozícii 6 umývadiel pre ženy a 7 umývadiel pre mužov, podľa vyhlášky na každých 100 stálych lôžok je požadovaných 8 umývadiel s tečúcou vodou v spoločných objektoch hygienických zariadení, z toho 4 pre ženy a 4 pre mužov; z uvedeného vyplýva, že kapacita umývadiel na príslušný počet lôžok 270 nie je postačujúca; v ubytovacom zriadení sú k dispozícii 3 sprchy pre ženy a 2 sprchy pre mužov, podľa vyhlášky na každých 100 stálych lôžok sú požadované 4 sprchy s tečúcou s teplou a studenou vodou v kabínkach, z toho 2 pre ženy a 2 pre mužov, z toho vyplýva, že kapacita spŕch na príslušný počet lôžok nie je postačujúca; v hygienických zariadeniach chýbajú elektrické zásuvky a uzatvárateľne nádoby na odpadky. 
Penzión Manín, Kostolec - ubytovacie zariadenie bolo nezatriedené do triedy, neoznačené 
triedou; nedostatky boli zistené v ubytovacích priestoroch, kde chýbali nočné stolíky, nočné lampy, stoličky, zrkadlo a taktiež v hygienických priestoroch, keď elektrické zásuvky neboli označené napätím 230V; cenník ubytovacích služieb nebol na viditeľnom, spotrebiteľom prístupnom mieste; v čase kontroly nebolo predložené rozhodnutie RÚVZ.
Garni hotel* SOŠ Stará Turá - bol zistený nedodržaný počet lôžok (predpis 2 – skutočnosť 4). V ubytovacích priestoroch chýbali nočné stolíky alebo poličky, nočné lampy, v hygienických priestoroch chýbalo osvetlenie nad umývadlom a vrecká na hygienické vložky. Cenník ubytovacích služieb nebol na viditeľnom, spotrebiteľom prístupnom mieste. 
Kongresový hotel*** Reduta, Lučenec – bola porušená vyhláška o kategorizácii, nakoľko apartmán pozostával len z 1 miestnosti na ubytovanie hostí
Hotel*** Kaštieľ Fričovce - PJ v  čase kontroly nebola označená na vhodnom a viditeľnom mieste triedou; na recepcii je hosťom k dispozícii telefón bez viacjazyčného návodu na obsluhu a zároveň sa nenachádzajú kontaktné čísla na políciu, lekársku službu, hasičov, linku tiesňového volania; chýba vyznačenie najkratšej únikovej cesty; na izbách sa nenachádza telefón so spojením mimo hotel cez centrálu a chýbali poháre na vodu; v časti ubytovacieho zariadenia „kúria“ chýbala predsieň a v apartmáne chýbala vešiaková stena; v hygienickom zariadení chýbali vatové tampóny; v JaNL sú ponúkané miešané alkoholické nápoje, pri ktorých nie sú spotrebitelia informovaní o jednotlivých zložkách. Kontrolou skladovania potravín v odbytovom stredisku sme zistili nedostatky v tom, že hotové jedlá a polotovary boli zmrazené: 4 litre slepačia polievka, 2 litre kapustová polievka, 2 porcie kuracie soté – pripravené z predošlého dňa. Okrem toho bolo zmrazené mäso, ktoré bolo dodané v čerstvom stave. Spotrebiteľom na viditeľnom a dostupnom mieste nebol k dispozícii reklamačný poriadok. V rámci KN inšpektori zistili klamanie predávajúceho v tom, že k zakúpeným 2 porciám espresso káva Alfredo bol na nápojovom lístku uvedené: 7 g káva, 10 g cukor a keks, pričom keks nebol podaný vôbec. 
Hotel* Štart, Kežmarok - pri vstupe do zariadenia chýbalo vyznačenie triedy; na recepcii je hosťom k dispozícii telefón bez viacjazyčného návodu na obsluhu a zároveň sa nenachádzajú kontaktné čísla na políciu, lekársku službu, hasičov, linku tiesňového volania; skladba izieb nezodpovedá príslušnej kategórii v zmysle vyhlášky o kategorizácii – okrem izieb s 3-stálymi lôžkami je 5 izieb so 4- stálymi lôžkami; hosťom neboli k dispozícii vrecká na hygienické vložky a nie všetky izby mali k dispozícii uterák na každé lôžko; doklad o kúpe neobsahoval všetky požadované náležitosti – chýbal názov odpredaného výrobku; 
Horský hotel* Bílikova Chata, St. Smokovec - ubytovacie zariadenie nie je na vhodnom a viditeľnom mieste označené triedou; nebolo označené v zmysle požiadaviek §15 zákona o ochrane spotrebiteľa /chýbali údaje: obchodné meno a sídlo kontrolovanej osoby, meno a priezvisko osoby zodpovednej za činnosť prevádzkarne/; na recepcii je hosťom k dispozícii telefón bez viacjazyčného návodu na obsluhu a zároveň sa nenachádzajú kontaktné čísla na políciu, lekársku službu, hasičov, linku tiesňového volania; hosťom nebol k dispozícii cenník ubytovacích služieb; okrem 1-posteľových a 2-posteľových izieb je hosťom k dispozícii izba s 3-lôžkami, čo je v rozpore s vyhláškou o kategorizácii; v izbách sa nenachádza nočný stolík alebo polička s nočnou lampou, chýba stolík alebo písacia doska a na každé lôžko nie je k dispozícii stolička; kontrolou odbytového strediska zistený nedostatok vo WC ženy a WC muži – hosťom sú k dispozícii len textilné uteráky.
Penzión* Koliba, Starý Smokovec - ubytovacie zariadenie nezodpovedá počtom izieb príslušnej kategórii - chýba požadovaný počet izieb – k dispozícii 3-dvojposteľové izby s prístelkou s celkovou kapacitou 9 lôžok; hosťom nie je prístupný telefón a cenník ubytovacích služieb nie je umiestnený na viditeľnom a hosťom prístupnom mieste; okná ubytovacieho objektu a izieb hostí nie sú zatemniteľné; na izbe chýbal kôš na odpadky a v predsieni chýbalo zrkadlo; v hygienickom zariadení chýba označenie elektrického napätia na zásuvkách.
Penzión* Tatra, Domaša – Valkov - v dvoch izbách sú 2-stále lôžka a 1 poschodová posteľ čo je v rozpore s vyhláškou; v ubytovacom zariadení na recepcii je hosťom k dispozícii telefón bez viacjazyčného návodu na obsluhu a zároveň sa nenachádzajú kontaktné čísla na políciu, lekársku službu, hasičov, linku tiesňového volania; hosťom nie je k dispozícii reklamačný poriadok. 
Penzión Pltník, Červený Kláštor - ubytovacie zariadenie nie ja na vhodnom a viditeľnom mieste označené triedou - kontrola kategorizácie bola vykonaná podľa najnižších minimálnych požiadaviek na vybavenie – zatriedením do triedy penzión*; v ubytovacom zariadení na recepcii je hosťom k dispozícii telefón bez viacjazyčného návodu na obsluhu a zároveň sa nenachádzajú kontaktné čísla na políciu, lekársku službu, hasičov, linku tiesňového volania; v hygienických zariadeniach chýba osvetlenie nad umývadlom a pohár na čistenie zubov; v predloženom JaNL nebola uvedená informácia o uvádzaní hmotnosti mäsovej zložky pokrmov